[image: logo1]
[image: d:\Users\Dorian\Downloads\20049574_746531602192446_498538114_o.png]CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA
	
		,,În slujba oamenilor”


Nr. 6792/19.04.2022


REFERAT DE APROBARE 
PRIVIND OPORTUNITATEA PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre 
Privind aprobarea cotei de combustibil 
pentru Parcul auto al Direcției de Asistență Socială a Municipiului Timișoara

Sectiunea a 2 - a 
Motivul emiterii proiectului de hotărâre
1. Descrierea situatiei actuale 
1. [bookmark: _Hlk495238232]Serviciul social „Căminul pentru Persoane Vârstnice Inocențiu M. Klein“, cu sediul în Timișoara, str. Inocențiu M. Klein nr. 29, este înființat și administrat de Direcția de Asistență Socială a Municipiului Timișoara, acreditat conform Certificatului de acreditare seria AF nr. 003748 din data de 24.08.2017. 

Serviciul social „Căminul pentru Persoane Vârstnice Inocențiu M. Klein“ este un serviciu social Licențiat – cod serviciu social 8730 CR-V-I.

Scopul serviciului social Căminul pentru Persoane Vârstnice ”Inocențiu M. Klein“ este îngrijirea persoanelor vârstnice în concordanță cu gradul de dependență în care se află, a nevoilor individuale de ajutor, a situației familiale precum și în funcție de situația personală de natură socio-economică de care dispun.
Serviciile sociale de îngrijire în sistem rezidențial se acordă în vederea prevenirii, limitării sau înlăturării efectelor temporare sau permanente ale unor situații ce pot afecta viața persoanei vârstnice sau pot genera riscul de excluziune socială.
Beneficiarii serviciilor sociale acordate în „Căminul pentru Persoane Vârstnice Inocențiu M. Klein“ sunt:
· Persoane vârstnice, care au împlinit vârsta legală de pensionare;
· Persoane vârstnice care se regăsesc în  una din următorele situaţii:
a) Nu au familie și nici venituri suficiente pentru a-și asigura nevoile individuale; 
b) Au familie dar aceștia nu pot să-i asigure parțial sau integral, îngrijirea și întreținerea; 
c) Nu se află în întreţinerea unei sau unor persoane obligate la aceasta, potrivit dispoziţilor legale în vigoare;
d) Nu au locuinţă şi nici posibilitatea de a-şi asigura condiţile de locuit pe baza resurselor proprii,
e) Nu realizează venituri proprii sau acestea nu sunt suficente pentru asigurarea îngrijirii necesare,
f) Nu se pot gospodării singure sau necesită îngrijire specializată,
g) Se află în imposibilitatea de a-şi asigura nevoile sociomedicale, datorită bolii ori stării fizice sau psihice, fiindu-le stabilite gradul de dependență.

Căminul pentru Persoane Vârstnice “Inocențiu M. Klein” asigură servicii persoanelor vârstnice din comunitate în vederea prevenirii şi/sau limitării unor situaţii de dificultate şi vulnerabilitate, care pot duce la marginalizare sau excluziune socială, promovând participarea persoanelor vârstnice la viaţa socială şi cultivarea relaţiilor interumane prin ansamblul de activități realizate pentru a răspunde nevoilor sociale, precum şi celor speciale, individuale, familiale sau de grup, prin următoarele activități/servicii: 
· Îngrijire persoanală  
1. Centrul oferă condiţii adecvate pentru realizare  igienei personale,
2. Centrul asigură asistenţă calificată pentru menţinerea igienei personale a beneficiarilor aflaţi în situaţie de dependenţă,
3. Centrul asigură asistenţa necesară beneficiarilor aflaţi în situaţie de dependenţă, pentru realizarea activităţilor vieţii zilnice, 
4. Centrul dispune de dotările necesare pentru realizarea îngrijirii personale a beneficiarilor,
· Asistență pentru sănătate
1. Centrul asigură sau, după caz, facilitează, accesul fiecărui beneficiar la asistenţă medicală,
2. Centrul asigură monitorizarea în scop preventiv şi terapeutic  a stării de sănătate a beneficiarilor şi adaptează regimul de viaţă şi cel alimentar conform indicaţiilor specialiştilor,
· Recuperare/Reabilitare funcțională
1. Centrul asigură terapii de recuperare/reabilitare funcţională conform planului individualizat de asistenţă şi îngrijire prin care beneficiarii îşi menţin sau ameliorează capacităţile fizice(kinetoterapie), psihice (consiliere psihologică) care să le permită o viaţă cât mai autonomă.
· Viață activă și contacte sociale
1.Centrul se asigură că beneficiarii trăiesc într-un  mediu de viaţă prietenos care promovează iniţiativa proprie şi răspunde dorinţelor şi aşteptărilor  fiecărui, viața activă, sprijină beneficiarii pentru  a menţine relaţii cu familia şi  prietenii.
2.Centrul este deschis spre comunitate şi facilitează vizitele şi comunicarea beneficiarilor cu membrii acesteia. 
3.Centrul facilitează participarea beneficiarilor la activităţi de socializare şi de petrecere a timpului liber. 
· Integrare/Reintegrare socială
1.Centrul rezidenţial promovează integrarea/reintegrarea socială a beneficiarilor  
2.Beneficiarii sunt încurajaţi şi sprijiniţi să-şi menţină contactele sociale sau, după caz, să revină în familie şi în comunitate
· Asistență în caz de deces
1.Centrul rezidenţial asigură asistenţa beneficiarilor aflaţi în stare terminală şi în caz de deces.

Beneficiarii Căminului pentru Persoane Vârstnice ”Inocențiu M. Klein“ se pot afla  datorită bolii ori stării fizice sau psihice, întruna dintre următoarele grade de dependență: 
· gradul I A - persoanele care și-au pierdut autonomia mentală, corporală, locomotorie, socială și pentru care este necesară prezența continuă a personalului de îngrijire ori;
· gradul I B - persoanele grabatare, lucide sau ale căror funcții mentale nu sunt în totalitate alterate și care necesită supraveghere și îngrijire medicală pentru marea majoritate a activităților vieții curente, noapte și zi. Aceste persoane nu își pot efectua singure activitățile de bază de zi cu zi;
· gradul II A - persoanele care și-au conservat autonomia mentală și parțial autonomia locomotorie, dar care necesită ajutor zilnic pentru unele dintre activitățile de bază ale vieții de zi cu zi;
· gradul II B - persoanele care nu se pot mobiliza singure din poziția culcat în picioare, dar care, o dată ridicate, se pot deplasa în interiorul camerei de locuit și necesită ajutor parțial pentru unele dintre activitățile de bază ale vieții de zi cu zi;
· gradul II C - persoanele care nu au probleme locomotorii, dar care trebuie să fie ajutate pentru activitățile de igienă corporală și pentru activitățile instrumentale;
· gradul III A - persoanele care se deplasează singure în interiorul locuinţei, se alimentează şi se îmbracă singure, dar care necesită un ajutor regulat pentru activităţile instrumentale ale vieţii de zi cu zi; în situaţia în care aceste persoane sunt găzduite într-un cămin pentru persoane vârstnice ele sunt considerate independente;    
· gradul III B - persoanele care nu şi-au pierdut autonomia şi pot efectua singure activităţile vieţii cotidiene.
                          La finalizarea contractului de leasing operaţinal cu numarul O18/0077/0002 din data de 05.11.2019, Direcția de Asistență Socială a Municipiului Timișoara a încheiat un nou contract de leasing operational ( contract nr. O22/0077/0005 din data de 25.03.2022), pentru Autoutilitara  tip Dacia Dokker Van Ambiance DCI90, dotată cu sistem de revrigerare 0-20˚, nr. de inmariculare B-105-JTA, contract valabil până în 31.12.2022.                                                
Autoutilitara B-105-JTA este necesară pentru buna functionare a Căminului pentru Persoane Vârstnice „Inocențiu M. Klein”, asigurând transportul produselor alimentare destinate persoanelor vârstnice internate în instituţie, în condiţii optime, respectând standardele în vigoare.
2. Complexul de servicii pentru persoane vârstnice ”Sf. Arhangheli Mihail și Gavril” cu sediul în Timișoara, Str. Calea Sever Bocu nr. 44 A, este înființat și administrat de către Direcția de Asisteță Socială a Municipiului Timișoara, prin Hotărârea Coniliului Local a Municipiului Timișoara nr. 218 din 27.06.2017.

Complexul de servicii pentru persoane vârstnice ”Sf.Arh.Mihail și Gavril” din cadrul Direcției de Asistență Socială a Municipiului Timișoara, are în componență două compartimente: Centrul de zi pentru bătrâni și Compartimentul de Îngrijire la domiciliu.
Centrul de zi pentru bătrâni este un serviciu social Licențiat – cod serviciu social 8810CZ-V-I- centru de zi de asistență și recuperare, având licența de funcționare seria LF nr. 0005966 eliberată de Ministerul Muncii, Familiei, Protecției Sociale și Persoanelor Vârstnice la data de 26.04.2018.

Scopul serviciului social „Centrul de Zi pentru Bătrâni” este de prevenire şi/sau limitare a unor situaţii de dificultate şi vulnerabilitate, care pot duce la marginalizare sau excluziune socială, promovând participarea persoanelor vârstnice la viaţa socială şi cultivarea relaţiilor interumane. 

Beneficiarii serviciului social „Centrul de Zi pentru Bătrâni” sunt persoane vârstnice, care au împlinită vârsta legală de pensionare conform legii, cu domiciliul/reședința în municipiul Timișoara și care se află în risc de marginalizare și excluziune socială ca urmare a limitării fiziologice și fragilității caracteristice fenomenului de îmbătrânire.
Ansamblul de activităţi realizate pentru a răspunde nevoilor sociale, precum şi celor speciale, individuale, familiale sau de grup, sunt următoarele:
Programele de asistență pentru integrare/reintegrare socială:
1. Activităţi pentru prevenirea marginalizării sociale şi sprijinirea pentru integrare /reintegrarea social; 
2. Servicii de consiliere, informare socială şi îndrumare socio-administrativă; 
3. Consiliere juridică la cerere.
Programele de recuperare/reabilitare funcțională:
1. Servicii de consiliere psihologică (recuperare / reabilitare psihică);
2. Servicii de readaptare a capacităţilor fizice – kinetoterapie (recuperare / reabilitare fizică).
Programele de supraveghere și menținerea sănătății funcționale:
1. Servicii de  îndrumare medicală și consultații asigurate de două ori/săptămână de către medic;
2. Servicii de supraveghere și monitorizare medicală asigurate de către un asistent medical.

La finalizarea proiectului GERAS – Generăm eficient, rapid, activ, sustenabil servicii integrate pentru vârstnici POCU/436/4/4/126132, Direcția de Asistență Socială a Municipiului Timișoara a încheiat un contract de leasing operational ( contract nr. O22/0077/0004 din data de 25.03.2022), pentru Autoturismul tip Microbus , nr. de înmariculare B-105-JTB,  contract valabil până în 31.12.2022.

Microbuzul menționat a asigurat pe toată perioada proiectului transportul beneficiarilor la și de la Centru de zi pentru Bătrâni și, în perioada aprilie – decembrie 2022 va continua să asigure transportul persoanelor vârstnice, beneficiare a serviciului social Centru de zi pentru Bătrâni din cadrul Complexului de servicii pentru persoane vârstnice ”Sf.Arh.Mihail și Gavril”. 
Beneficiarii de transport sunt persoane cu varsta cuprinsă între 70-96 ani, cu probleme de sănătate (locomotorii, alzheimer, probleme cardiace majore, etc.) care le fac imposibilă deplasarea cu mijloacele de transport în comun sau adresa de domiciliu este în locații care nu au mijloace de transport.
Numărul persoanelor vârstnice care la data prezentă beneficiază de transport cu microbuzul înmatriculat cu nr. B 105 JTB este de 20 , iar numărul de km estimați a fi cheltuiți pe lună este de aproximativ 1325 km (120 l motorină/luna)
2. Complexul de servicii “Sf. Francisc”, cu sediul în Timișoara, Str. Telegrafului nr. 8, este înființat și administrat de către Direcția de Asisteță Socială a Municipiului Timișoara, prin Hotărârea Coniliului Local a Municipiului Timișoara nr. 218 din 27.06.2017
Complexul de servicii “Sf. Francisc” acordă servicii sociale de calitate persoanelor aflate în dificultate din punct de vedere social, economic şi medical, inclusiv persoanelor fără adăpost.
Scopul serviciului social Cantina Socială din cadrul Complexului de servicii ‘’ Sf. Francisc” este de a presta servicii sociale gratuite sau contra cost persoanelor aflate în situaţii economico-sociale precare, sau medicale deosebite, în scopul prevenirii şi limitarii unor situaţii de dificultate care pot genera marginalizarea sau excludera lor socială, prin actactivităţi de pregătire şi asigurare a hranei (prânzul şi cina), în limita alocaţiei de hrană distribuindu-se o data pe zi, precum şi activităţi de informare şi consiliere socială. 
Beneficiarii serviciilor socilale acordate în Cantina Socială din cadrul Complexului de servicii ‘’ Sf. Francisc” sunt personae aflate în situaţie de dificultate cu risc de marginalizare socială, fără venituri sau venituri reduse, dupa cum urmează:
1. Copii în vârstă de pâna la 18 ani , aflaţi în întreţinerea acelor familii al căror venit mediu lunar pe o persoană în întreţinere este sub nivelul venitului net lunar, pentru o persoană singură, luat în calcul la stabilirea ajutorului social;
2. Tinerii care urmează cursuri de zi la instituţiile de învăţământ ce funcţionează în condiţiile legii, până la terminarea acestora, dar fără a depăşi vârsta de 25 de ani, respective 26 ani în cazul celor care urmează studii superioare cu o durată mai mare de 5 ani, care se află în situaţia prevăzută la pct. 1;
3. Persoanele care beneficiază de ajutor social sau de alte ajutoare băneşti acordate în condiţiile legi şi al căror venit este de pânâ la nivelul venitului lunar pentru o persoană singură, luat în  calculul la stabilirea ajutorului social;
4. Pensionarii cu venituri reduse; 
5. Persoanele care au împlinit vârsta de pensionare, aflate întru-una dintre următoarele situaţii: sunt izolate social , nu au susţinători legali, sunt lipsite de venituri;
6. Invalizii şi bolnavii cronici;
7. Orice persoana care, temporar, nu realizează venituri;
La finalizarea proiectului GERAS – Generăm eficient, rapid, activ, sustenabil servicii integrate pentru vârstnici POCU/436/4/4/126132, Direcția de Asistență Socială a Municipiului Timișoara a încheiat un contract de leasing operational ( contract nr. O22/0077/0004 din data de 25.03.2022), pentru Autoutilitara Dacia Dokker Van Ambiance Blue DCI95 dotată cu sistem de refrigerare, nr. de înmariculare B-105-JTB, contract valabil până în 31.12.2022.
Autoutilitara menționat a asigurat pe toată perioada proiectului transportul hranei zilnice de la Cantina Direcției de Asistență Socială a Municipiului Timișoara la adresele celor 40 de beneficiari nedeplasabili și, în perioada aprilie – decembrie 2022 va continua să asigure transportul hranei zilnice de la cantina la adresele beneficiarilor. 
Numărul persoanelor care la data prezentă beneficiază de transportul hranei cu autoutilitara  înmatriculat cu nr. B 106 WNH  este de 40 , iar consumul aproximativ pe lună este de 90 l motorină/luna.

2. Schimbari preconizate și rezultate așteptate:
Solicităm aprobarea cotei de combustibil  de 100 l / lună pentru Autoutilitara B 105 JTA, numar de identificare UU18SDPJ563298417.	
            Solicităm aprobarea cotei de combustibil  de 120 l / luna pentru Autoturismul B 105 JTB, numar de identificare VF1JL00036452262.
            Solicităm aprobarea cotei de combustibil  de 90 l / lună pentru Autoutilitara B 106 WNH, numar de identificare UU1F6720365206986

3. Alte informatii - nu este cazul
4. Concluzii
Pentru motivele prezentate pe larg mai sus, propunem:
Aprobarea cotei de combustibil pentru Parcul Auto al Direcției de Asistență Socială a Municipiului Timișoara, in felul urmator:
1. Autoutilitara B-105-JTA- 100 litri/lună
2. Microbuz B-105-JTB -120 litri/lună
3. Autoutilitara B-106-WNH- 90 litri/lună

        PRIMAR
DOMINIC FRITZ                                                                                                                                                                                                                

                                                           DIRECTOR GENERAL 
                                                                   Esztero Emese


                                                                                                                                            Cod FO53-03,Ver.1
Prezentul document circulă fără ștampilă, conform prevederilor art. V din O.G. nr. 17/2015.

*Sediu administrativ: Str. Ioan Plavosin Nr. 21 Tel: 0356/416050 Fax: 0356/416049

